La ‘Escola de Nadal’ de Catarroja obri les seues portes a una nova edició amb rècord de participación
26 des. 2023

Catarroja, 26 de desembre de 2023. Prop de 200 escolars han començat avui en una nova edició de l'Escola de Nadal, que organitza l'Ajuntament de Catarroja. Es tracta d'un espai dirigit al públic infantil que compta amb un complet programa d'activitats i tallers, dissenyat perquè continuen gaudint d'unes festes de Nadal especials durant les vacances.

Coincidint amb el primer dia de l''Escola de Nadal', l'alcaldessa Lorena Silvent, al costat del regidor d'Infància, Adolescència i Joventut, Miquel Verdeguer, han visitat als xiquets i xiquetes participants en aquest programa, que es desenvolupa en el CEIP Paluzié de la localitat.

'Amb aquesta mesura volem facilitar mesures efectives perquè les famílies puguen conciliar la seua vida laboral i familiar quan tanquen els centres docents, fent possible a més que les i els menuts de la casa puguen gaudir d'activitats culturals, lúdiques i d'oci durant el període de festes de Nadal', ha explicat Lorena Silvent, alcaldessa de Catarroja, durant la visita.

L'escola, que estarà operativa fins al pròxim dia 5 de gener, es dirigeix a alumnat de segon cicle d'infantil i educació primària. A més, també disposa, a l'atenció de les famílies que ho necessiten, un servei de guarda i custòdia gratuït a partir de les 8 del matí.

D'aquesta manera, en l'Escola de Nadal el públic infantil pot gaudir d'una gran varietat d'activitats, organitzades per un equip de professionals que s'encarreguen a més de propiciar un entorn d'aprenentatge que permeta a les nenes i nens gaudir d'uns dies de Nadal plens d'oci i diversió.